Διατροφή και τροφικά επίπεδα των ψαριών του συστήματος της λίμνης Βόλβης
Creators: name: Σαλβαρίνα, Ιωάννα Χρήστος
Publisher: name: Aristotle University of Thessaloniki
Year: 2007
Subjects: Διατροφή
Τροφικό επίπεδο
Ψάρια εσωτερικών χώρων
Στρατηγική διατροφής
Λίμνη Βόλβη
Ολικό μήκος
Diet
Trophic level
Freshwater fishes
Feeding strategy
Lake Volvi
Total length

description: Στην παρούσα διπλωματική εργασία ερευνήθηκε η διατροφή ψαριών της λίμνης Βόλβης. Συνολικά αλιεύθηκαν 966 άτομα, από 10 είδη και 4 οικογένειες. Ο δείκτης κενότητας ήταν 34% και ο μέσος βαθμός πληρότητας 1,6 ± 0,1 και οι δυο αυτοί δείκτες είχαν εποχικές μεταβολές. Υπολογίστηκε η συχνότητα εμφάνισης (FO%) και η ποσοστιαία κατά βάρος συμμετοχή (W%) της κάθε κατηγορίας τροφής στο σύνολο της τροφής κάθε είδους.Για τα 6 πιο άφθονα είδη διερευνήθηκε η μεταβολή της διατροφής τους (W%) ανά εποχή και ανά κλάση ολικού μήκους. Στα είδη Abrama brama, Alburnus alburnus, Carassius gibelio, Scardinius erythrophthalmus και Vimba melanops παρατηρήθηκαν εποχικές μεταβολές στη διατροφή τους και στο είδος Perca fluviatilis καταγράφηκε μεταβολή της διατροφής του με το ολικό μήκος. Η διερεύνηση της στρατηγικής της διατροφής έδειξε ότι τα είδη A. alburnus, Cyprinus carpio και P. fluviatilis είχαν εξειδικευμένη διατροφή και τα A. brama, C. gibelio, Chalcalburnus chalcoides, S. erythrophthalmus και V. melanops μικτή στρατηγική διατροφής.Υπολογίστηκε το τροφικό επίπεδο κάθε είδους, με βάση την κατά βάρος σύνθεση της διατροφής, που κυμάνθηκε από 2,5 (για το C. gibelio) μέχρι 4,5 (για τα A. anguilla και E. lucius). Διερευνήθηκε η μεταβολή του τροφικού επιπέδου με το ολικό μήκος για τα 6 πιο άφθονα είδη και βρέθηκε ότι μόνο για το είδος P. fluviatilis το τροφικό επίπεδο αυξάνεται ασυμπτωτικά με το μήκος. Το τροφικό επίπεδο των ειδών δε βρέθηκε να έχει στατιστικά σημαντική σχέση με το μέγιστο ολικό μήκος τους, όπως αυτό καταγράφηκε στην παρούσα έρευνα. Η πολυμεταβλητή ανάλυση (ανάλυση δενδρογράμματος και ανάλυση σε πολλαπλές διαστάσεις) επί την κατά βάρος σύνθεση της διατροφής ομαδοποίησε τα είδη σε 3 τροφικές ομάδες. Οι ομάδες με βάση τις κατηγορίες τροφής που συνεισέφεραν περισσότερο στη διατροφή των ειδών κάθε ομάδας ονομάστηκαν ως εξής: παμφάγα με προτίμηση στα θρύμματα και το ζωοπλαγκτό (troph 2,5-3,0), παμφάγα με προτίμηση στα αρθρόποδα (troph 3,13 -3,80) και ιχθυοφάγα (troph 4,28-4,5). Γενικά, η παρουσία των ανώτερων θηρευτών (ιχθυοφάγα ψάρια) στη λίμνη ήταν μειωμένη. Τα αποτελέσματα της παρούσας έρευνας είναι δυνατόν να χρησιμοποιηθούν σε συνδυασμό και με άλλα δεδομένα (π.χ. αλιευτικής παραγωγής) στη διαχείριση του συστήματος της λίμνης Βόλβης.
description: In the present study the diet of fishes from Lake Volvi was studied. In total 966 specimens were caught belonging to 10 species and 4 families. The total vacuity index was 34% and the mean fullness index 1.6 ± 0.1. Both exhibited seasonal changes. The frequency of occurrence (FO%) and the percentage of weight contribution (W%) of each food category to the total weight of food for each species were calculated. The latter was further calculated per season and per total length class for the 6 most abundant species.Seasonal changes in the diet of Abramis brama, Alburnus alburnus, Carassius gibelio, Scardinius erythrophthalmus and Vimba melanops were recorded while for Perca fluviatilis the diet varied with the total length. The analysis of feeding strategy showed that species A. alburnus, C. carpio and P. fluviatilis had specialized feeding strategy and the species A. brama, C. gibelio, C. chalcoides, S. erythrophthalmus and V. melanops showed mixed feeding strategy.The trophic level for each species was calculated based on the weight contribution of diet. It ranged from 2.5 (for C. gibelio) to 4.5 (for A. anguilla and E. lucius). The change of trophic level with total length was examined for the 6 most abundant species and it was found that only for species Perca fluviatilis it increased asymptotically. No statistically significant relationship was found between the trophic level and the maximum total length of each species. Multivariate analysis (cluster analysis and multidimensional scaling) of diet weight composition grouped the species into 3 trophic groups. These groups according to the food categories that contributed the most to the diet of species of each group were named as follow: omnivores with preference to detritus and zooplankton (troph 2.5-3.0), omnivores with preference to arthropods (troph 3.13-3.80) and piscivores (troph 4.28-4.5). In general the presence of top predators (piscivorous fishes) in lake Volvi was low. The results of the present study can be used together with other data (e.g. fish landings) for the management of the lake Volvi.